CELEX: 32013D0175
Language: lv
Date: 2013-04-08 00:00:00
Title: 2013/175/ES: Komisijas Īstenošanas lēmums ( 2013. gada 8. aprīlis ) par Savienības finansiālo ieguldījumu saskaņā ar Padomes Regulu (EK) Nr. 247/2006 programmā 2013. gadam, kuras mērķis ir Francijas aizjūras departamentos kontrolēt organismus, kas ir kaitīgi augiem vai augu produktiem (izziņots ar dokumenta numuru C(2013) 1934)

10.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 101/48
            
         KOMISIJAS ĪSTENOŠANAS LĒMUMS
   (2013. gada 8. aprīlis)
   par Savienības finansiālo ieguldījumu saskaņā ar Padomes Regulu (EK) Nr. 247/2006 programmā 2013. gadam, kuras mērķis ir Francijas aizjūras departamentos kontrolēt organismus, kas ir kaitīgi augiem vai augu produktiem
   (izziņots ar dokumenta numuru C(2013) 1934)
   (Autentisks ir tikai teksts franču valodā)
   (2013/175/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši 17. panta 3. punkta pirmās daļas pirmo teikumu,
   tā kā:
   
               (1)
            
            
               Francijas iestādes 2012. gada 12. novembrī iesniedza Komisijai 2013. gada programmu, kurā paredzēti augu veselības pasākumi Francijas aizjūras departamentos. Ņemot vērā iespējamo Savienības finansiālo ieguldījumu, šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas.
            
         
               (2)
            
            
               Minētajā programmā paredzētie pasākumi atbilst prasībām Komisijas 2007. gada 10. septembra Lēmumā 2007/609/EK, ar ko nosaka pasākumus, kas pretendē uz Kopienas finansiālu ieguldījumu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2).
            
         
               (3)
            
            
               Komisija ir novērtējusi šajā programmā paredzētos pasākumus, un tie tika apspriesti 2012. gada 22. un 23. novembrī Augu veselības pastāvīgajā komitejā. Pārskatīta finanšu tabulu tika sniegta 2013. gada 15. februārī. Komisija tādējādi uzskata, ka minētā programma un tās mērķi atbilst Regulas (EK) Nr. 247/2006 17. panta 1. punkta prasībām.
            
         
               (4)
            
            
               Saskaņā ar Regulas (EK) Nr. 247/2006 17. panta 3. punktu būtu jānosaka atbilstīga Savienības finansiālā ieguldījuma maksimālā summa un jāizdara maksājums, balstoties uz Francijas sniegto dokumentāciju.
            
         
               (5)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3) Savienības finansiālo ieguldījumu augu aizsardzības pasākumiem finansē Eiropas Lauksaimniecības garantiju fonds. Minēto pasākumu finanšu kontroles nolūkā piemēro minētās regulas 9., 36. un 37. pantu.
            
         
               (6)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), pirms izdevumu saistību uzņemšanās no Savienības budžeta iestāde vai institūcijas, kam deleģētas pilnvaras, pieņem finansēšanas lēmumu, izvirzot svarīgākos tās darbības elementus, kas saistīta ar izdevumiem.
            
         
               (7)
            
            
               Francijas iestāžu 2012. gada 12. novembrī iesniegtā programma un pasākumi ir paredzēti 2013. kalendārajam gadam. Saskaņā ar Regulas (EK, Euratom) Nr. 1605/2002 112. pantu dotāciju var piešķirt par jau sāktu darbību vienīgi tad, ja pretendents var pierādīt, ka darbību nepieciešams sākt pirms dotācijas piešķiršanas. Francija ir pierādījusi nepieciešamību no 2013. gada sākuma sākt šo programmu, kas atļautu pienācīgi finansēt minētos pasākumus un sākt to īstenošanu, pirms piešķirts Savienības finansiālais ieguldījums, kas noteikts šajā lēmumā.
            
         
               (8)
            
            
               Kā noteikts Francijas iesniegtajā programmā, šis lēmums ir līdzfinansēšanas pieprasījumā norādīto izdevumu apstiprinātās maksimālās summas finansēšanas lēmums Regulas (EK, Euratom) Nr. 1605/2002 75. panta nozīmē.
            
         
               (9)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Francijai tiek piešķirts Savienības finansiālais ieguldījums, lai Francijas aizjūras departamentos īstenotu oficiālo 2013. gada programmu, kas paredzēta, lai kontrolētu augiem un augu produktiem kaitīgus organismus, un kas precizēta pielikuma A daļā.
   Finansiālais ieguldījums nepārsniedz 60 % no kopējiem attiecināmajiem izdevumiem, kā norādīts pielikuma B daļā, t. i., tas nepārsniedz EUR 219 000 (bez PVN).
   2. pants
   1.   Avansa maksājumu EUR 100 000 izmaksā 60 dienu laikā pēc maksājuma pieprasījuma saņemšanas no Francijas.
   2.   Savienības finansiālā ieguldījuma atlikušo daļu samaksā ar noteikumu, ka ne vēlāk kā 2014. gada 15. martā Komisijai elektroniski ir iesniegts galīgais īstenošanas ziņojums par programmu, un pēc tam, kad minēto ziņojumu apstiprinājusi Komisija.
   Šajā ziņojumā iekļauj vismaz:
   
               a)
            
            
               visas programmas precīzu tehnisko novērtējumu, tostarp to, kādā mērā ir sasniegti fiziskie un kvalitatīvie mērķi. Minētajā novērtējumā mērķi, kas izvirzīti Francijas iesniegtajā sākotnējā programmā, tiek saistīti ar gūtajiem rezultātiem, kuri izteikti kā paredzamie rezultāti un darba izpildes posmi. Tajā izklāstīts panāktais uzlabojums un novērtēta īstenoto pasākumu tūlītējā fitosanitārā un ekonomiskā ietekme; un
            
         
               b)
            
            
               finanšu izmaksu pārskatu, norādot apmaksātos izdevumus, kas radušies no 2013. gada 1. janvāra līdz 2013. gada 31. decembrim, sadalot pa apakšprogrammām un pasākumiem. Šim paziņojumam pievieno tādus atbilstošus pierādījuma dokumentus par izdevumu apmaksu kā rēķini vai kvītis.
            
         3.   Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Savienības finansiālā ieguldījuma attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
   Francija ziņo Komisijai par visiem finansējuma pielāgojumiem.
   3. pants
   Šo lēmumu piemēro no 2013. gada 1. janvāra.
   4. pants
   Šis lēmums ir adresēts Francijas Republikai.
   
      Briselē, 2013. gada 8. aprīlī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 42, 14.2.2006., 1. lpp.
   
      (2)  OV L 242, 15.9.2007., 20. lpp.
   
      (3)  OV L 209, 11.8.2005., 1. lpp.
   
      (4)  OV L 248, 16.9.2002., 1. lpp.
   
      (5)  OV L 357, 31.12.2002., 1. lpp.
   
      PIELIKUMS
      
         2013. GADA PROGRAMMA UN PAREDZAMAIS BUDŽETA SADALĪJUMS
      
      A   DAĻA
      
         Programma
      
      Programmā ietver divas apakšprogrammas.
      
                  1.
               
               
                  Starpdepartamentu apakšprogramma
                  
                              1.
                           
                           
                              Pasākums Nr. 1.1: instruments aizjūras departamentiem, ar ko pēc prioritātes ierindo karantīnas kaitīgos organismus un slimības un to attiecīgās noteikšanas metodes.
                           
                        
                              2.
                           
                           
                              Pasākums Nr. 1.2: Xanthomonas axonopodis pv.alii, Xanthomonas citri pv. citri un nakteņu dzimtas augu begomovīrusu noteikšanas inovatīvu metožu izstrāde.
                           
                        
                              3.
                           
                           
                              Pasākums Nr. 1.3: citrusaugļu kaitīgo organismu (Candidatus Liberibacter asiaticus, C.L. africanus un C.L. americanus, citrusu tristeza vīrusu, citrusu plankumainās hlorozes, citrusu mozaīkas vīrusu, citrusu psorozes vīrusu un citrusu driskaino lapu vīrusu un saistīto vīrusu) noteikšanas metožu pielāgošana un validēšana.
                           
                        
            
                  2.
               
               
                  Apakšprogramma Martinikas departamentam
                  Pasākums: agrārekoloģisko saimniecību tīkla izveidošana, veicināšana un augu veselības uzraudzība tajā.
               
            B   DAĻA
      
         Paredzamais budžeta sadalījums (izteikts EUR), norādot dažādus paredzamos rezultātus
      
      
                  Apakšprogrammas
               
               
                  Paredzamie rezultāti (S: pakalpojumu sniegšana, R: izpēte vai pētnieciskais darbs)
               
               
                  Attiecināmie izdevumi
               
               
                  Valsts finansiālais ieguldījums (40 %)
               
               
                  Maksimālais Savienības finansiālais ieguldījums (60 %)
               
            
                  
                     Aizjūras starpdepartamentu apakšprogramma
                  
               
               
                   
               
            
                  Pasākums Nr. 1
               
               
                  Instruments, kas pēc prioritātes ierindo karantīnas kaitīgos organismus un slimības, aizjūras departamentiem (S)
               
               
                  62 000
               
               
                  24 800
               
               
                  37 200
               
            
                  Pasākums Nr. 2
               
               
                  Inovatīvas metodes kaitīgo organismu atklāšanai (R)
               
               
                  120 000
               
               
                  48 000
               
               
                  72 000
               
            
                  Pasākums Nr. 3
               
               
                  Citrusu kaitīgo organismu noteikšanas metodes (R)
               
               
                  97 000
               
               
                  38 800
               
               
                  58 200
               
            
                  Starpsumma
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinika
                  
               
               
                   
               
            
                  Pasākums
               
               
                  Agrārekoloģisko saimniecību tīkls (S)
               
               
                  86 000
               
               
                  34 400
               
               
                  51 600
               
            
                  Starpsumma
               
               
                   
               
               
                  86 000
               
               
                  34 400
               
               
                  51 600
               
            
                  Kopā
               
               
                   
               
               
                  365 000
               
               
                  146 000
               
               
                  219 000